OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2026. GODINU

CENTAR KULTURE DUBRAVA
I. UVODNI DIO 
Centar kulture Dubrava obavlja djelatnosti u kulturi te organiziranja aktivnosti i manifestacija u realizaciji javnih potreba u kulturi od interesa za svog osnivača i to: 
- pripremu i organizaciju te javno izvođenje, prikazivanje i predstavljanje kulturno-umjetničkog stvaralaštva, a posebno: glazbenih, filmskih, estradnih i drugih kulturno-umjetničkih priredbi; pripremanje, organiziranje i javno izvođenje dramskih, lutkarskih i drugih scenskih djela; 
- organizaciju kulturno-umjetničke poduke, edukativnih aktivnosti i radionica, tribina, predavanja, konferencija i stručnih skupova, a posebno: organiziranje eko-etno sajmova i manifestacija; organiziranje kreativnih i umjetničkih radionica; organiziranje književnih i klupskih događanja; organiziranje društvenih, putopisnih, likovnih, filmskih, znanstvenih i glazbenih tribina; organiziranje tečajeva iz područja filmske umjetnosti, iz likovne kulture, narodnih plesova i folklora, stranih jezika, iz područja informatike, sviranja glazbenih instrumenata i pjevanja, iz područja ekologije, glume, ritmike, plesa i kulture pokreta. 
- aktivnosti i manifestacije usmjerene na povećanje dostupnosti, pristupa i sudjelovanja u kulturi, raznolikosti kulturnog sadržaja te suradnje s organizacijama civilnoga društva. 
[bookmark: _30j0zll][bookmark: _Hlk115085353]- kazališna djelatnost.
Centar kulture Dubrava obavlja i druge djelatnosti koje služe obavljanju djelatnosti upisane u sudski registar, a koje se, u manjem opsegu i uobičajeno, obavljaju uz upisanu djelatnost, a posebno:
- javno prikazivanje audiovizualnih djela, organiziranje izložbi (prezentaciju pokretnih kulturnih dobara) i izdavačku djelatnost. 


II. OBRAZLOŽENJE OPĆEG DIJELA IZVRŠENJA FINANCIJSKOG PLANA

PRIHODI I PRIMICI

Ukupni prihodi i primici uključujući i višak prihoda planirani su u iznosu od 1.957.100,00 eura, a u razdoblju siječanj-lipanj 2026. ostvareni su u ukupnom iznosu od 1.046.251,49 eura (53,46%), a odnose se na:
· prihode iz nadležnog proračuna						
· prihode od pruženih usluga							        	         
· prihode za posebne namjene						    	
· tekuće pomoći iz državnog proračuna			 	    	     
Najveći udio prihoda od 896.677,89 eura (54,40% planiranog iznosa) čine prihodi od nadležnog proračuna Grada Zagreba, od čega se 752.406,63 eura odnosi na financiranje rashoda poslovanja iz redovne i programske djelatnosti te opremanje i održavanje ustanove za 2026., dok je 144.271,26 eura doznačeno za rashode koje je ustanova ostvarila u 2025. godini. 
Vlastiti prihodi ostvareni  su u iznosu od 116.438,60 eura, a odnose se na prihode od programa poduke i tečajeva plesne, glazbene, dramske, likovne, filmske djelatnosti i tradicijske kulture, prihode od filmskih projekcija te prihode od povremenog najma prostora. Isti se koriste za pokriće rashoda vlastite programske djelatnosti, za materijalne i financijske rashode redovne djelatnosti te za opremanje i održavanje ustanove, a koji nisu pokriveni sredstvima gradskog proračuna. Navedena pozicija prihoda bilježi porast od 14,8% u odnosu na prethodno razdoblje zbog više ostvarenih prihoda od tečajeva i filmskih projekcija.
Prihodi za posebne namjene ostvareni su sa 31,36%  u odnosu na plan, a odnose se na prihode od prodanih ulaznica za kazališne predstave 22.488,00 eura te prihode s naslova osiguranja (naknada štete) 247,00 eura. Ova vrsta prihoda bilježi smanjenje u odnosu na prethodnu godinu za 26,8% iz razloga manje financijske potpore manifestacijama kroz Plan potreba vijeća gradskih četvrti i mjesnih odbora.
Tekuće pomoći koje su ostvarene sa 54,57% plana odnose se na prihode od Ministarstva kulture i medija RH koje je doznačilo dio sredstava za program Noć kazališta 1.600 eura, Izložbeni program Galerije Vladimir Filakovac 2.400 eura, te za novi program u ovoj godini Kratki spoj 6.400. Ova vrsta prihoda bilježi smanjenje u odnosu na prethodnu godinu iz razloga ostvarivanja nižih iznosa sufinanciranja programa od Ministarstva kulture i medija RH.
Planirani iznos donacija je 2.000,00 eura od Turističke zajednice Grada Zagreba. S obzirom da u 2026. godini  program Noć kazališta neće biti financiran sredstvima Turističke zajednice Grada Zagreba, ova vrsta prihoda neće imati ostvarenje te će se izmjenama i dopunama izmijeniti plan na ovoj poziciji.

RASHODI I ZDACI
Rashodi i izdaci planirani su u iznosu od 1.957.100,00 eura, a ostvareni su 978.149,46 eura, odnosno 49,98% u odnosu na financijski plan. Isti su raspoređeni prema proračunskim klasifikacijama u financijskom planu, a prema ekonomskoj klasifikaciji to su:
· rashodi za zaposlene
· materijalni rashodi
· financijski rashodi
· rashodi za nabavu nefinancijske imovine
Rashodi za zaposlene ostvareni su u iznosu od 529.471,54 eura (51,62% plana), materijalni rashodi iznose 445.456,63 eura (52,90% plana), dok financijski rashodi iznose 2.616,39 eura (40,88% plana). 
Što se tiče rashoda za nabavu nefinancijske imovine, oni su ostvareni u iznosu od 604,90 eura, odnosno 0,73% plana iz razloga što se nabava imovine planira realizirati u drugom dijelu godine. 

Ukupni prihodi i primici ostvareni su u iznosu od 1.046.251,49 eura, dok rashodi i izdaci bilježe iznos od 978.149,46 eura, čime je u ovom izvještajnom razdoblju ostvaren višak prihoda u iznosu od 68.102,03 eura što s prenesenim viškom iz prethodnog razdoblja od 71.541,41 eura daje ukupan višak prihoda i primitaka od 139.643,44 eura. 
Ustanova ostvaruje višak s osnova vlastitih i namjenskih izvora, dok s izvora nadležnog proračuna ostvaruje „metodološki“ manjak jer nisu doznačena sva sredstva po poslanim zahtjevima. Sredstva po poslanim zahtjevima, a koja nisu doznačena, ukupno iznose 137.793,76 eura.
Pregled rezultata poslovanja (rezultat tekućeg razdoblja sa prenesenim viškom/manjkom) po izvorima financiranja je sljedeći:.
· nadležni proračun - manjak prihoda nad rashodima				137.793,76
· vlastiti prihodi – višak prihoda nad rashodima				224.142,78
· prihodi za posebne namjene – višak prihoda nad rashodima	  	  42.460,64
· Ministarstvo kulture i medija RH - višak prihoda nad rashodima	    	    8.569,36
· sredstva tijela EU – višak prihoda nad rashodima			  	    1.964,42
· donacije– višak prihoda nad rashodima					       300,00

Stanje novčanih sredstava na početku izvještajnog razdoblja je 184.385,63 eura, a na kraju izvještajnog razdoblja je 307.281,75 eura.

II. OBRAZLOŽENJE POSEBNOG DIJELA IZVRŠENJA FINANCIJSKOG PLANA

Što se tiče ostvarenja rashoda u Posebnom djelu izvršenja financijskog plana, dakle po programskoj klasifikaciji isti su također ostvareni sukladno Programu rada i razvitka Centra kulture Dubrava za 2026. godinu te njegovim izmjenama i dopunama.
Aktivnost: Redovna djelatnost
Izvor 1.1.2 Opći prihodi i primici
S osnova redovne djelatnosti, svi rashodi su ostvareni u okvirima financijskog plana (51,23% plana). Na nekim pozicijama rashoda na četvrtoj razini ekonomske klasifikacije, ostvarenje je i manje u odnosu na plan iz razloga što se troškovi planiraju realizirati u drugom dijelu godine.  

Izvor 3.1.1 Vlastiti prihodi
Što se tiče ukupnih rashoda redovne djelatnosti financirane iz vlastitih izvora, ostvarenje iznosi 5,87% u odnosu na plan iz razloga što je bilo dovoljno sredstava iz nadležnog proračuna za određene troškove, te će se rashodi na ovom izvoru realizirati tek u drugom dijelu godine. 

Izvor 5.2.1 Pomoći iz drugih proračuna
Na ovom izvoru evidentiran je trošak popravka stakla na objektu Kulturnog centra koji je financiran iz ugovorene premije osiguranja.
Aktivnost: Programska djelatnost

Izvor 1.1.2 Opći prihodi i primici
Ukupan iznos programske djelatnosti je ostvaren sa 53,77% u odnosu na financijski plan, sukladno Programu rada i razvitka Centra kulture Dubrava za 2026. godinu te njegovim izmjenama i dopunama. S obzirom na realizaciju te plan programskih aktivnosti došlo je do određenih otklona (povećanja i smanjenja) po pojedinim pozicijama na četvrtoj razini ekonomske klasifikacije. Na drugoj razini nije bilo odstupanja.

Izvor 3.1.1 Vlastiti prihodi
Ukupni rashodi na poziciji vlastitih prihoda ostvareni su sa 58,74% u odnosu na financijski plan,  sukladno dinamici i broju upisanih polaznika tečajeva te broju prodanih ulaznica za kino projekcije te su isti iskazani sukladno razradi vrsta i struktura programskih aktivnosti, broju skupina tečajeva, broju radionica, broju tribina, broju koncerata, broju filmskih projekcija, broju izložbi te broju i vrsti ostalih manjih, raznorodnih skupina programskih aktivnosti. Na drugoj razini ekonomske klasifikacije nije bilo odstupanja.

Izvor 4.3.1 Prihodi za posebne namjene
Ukupni rashodi na ovom izvoru ostvareni su sa 32,19% u odnosu na financijski plan, sukladno dinamici i broju prodanih ulaznica za kazališne predstave te broju programa i programskih jedinica koji se financiraju kroz Plan potreba vijeća gradskih četvrti i mjesnih odbora. 

Izvor 5.2.1 Pomoći iz drugih proračuna
Ukupan iznos ostvaren je sa 10,05% u odnosu na financijski plan. Rashodi se odnose na Izložbeni program Galerije Vladimir Filakovac,  dok će ugovoreni programi Noć kazališta i Kratki spoj započeti s realizacijom u drugom dijelu godine. 

Izvor 6.1.1 Donacije
Na ovom izvoru nema ostvarenja. S obzirom da u 2026. godini program Noć kazališta neće biti financiran sredstvima Turističke zajednice Grada Zagreba, izmjenama i dopunama izmijenit će se plan na ovom izvoru.

Aktivnost: Opremanje i održavanje ustanova u kulturi

Izvor 1.1.2 Opći prihodi i primici
Što se tiče rashoda za opremanje i održavanje ustanova u kulturi, ukupno ostvarenje je 89,26% u odnosu na financijski plan.
Usluge tekućeg i investicijskog održavanja bilježe značajno ostvarenje od 284,02% u odnosu na plan, a odnose se na troškove rekonstrukcije dizala i vatrodojavnog sustava na objektu Kulturnog centra, uključujući stručne nadzore te na elektroinstalaterske radove. Zbog navedenih radova tražena je i odobrena prenamjena sredstava od nadležnog ureda, te će se izmjenama i dopunama uskladiti plan na ovom izvoru. Rashodi za nabavu nefinancijske imovine u ovom izvještajnom razdoblju nemaju ostvarenje.


Izvor 3.1.1 Vlastiti prihodi
Na ovom izvoru ostvarenje je 5,46% u odnosu na plan. Usluge tekućeg i investicijskog održavanja bilježe ostvarenje od 4,68% plana, a odnose se na vodoinstalaterske radove i sanaciju stropa na objektu Kulturnog centra. Što se tiče nabave dugotrajne nefinancijske imovine, ostvarenje je 604,90 eura, a odnosi se na nabavu skenera i hladnjaka. Indeks ostvarenja na ovom izvoru je manji iz razloga što se radovi i usluge održavanja na objektima  te nabava nefinancijske imovine planiraju realizirati u drugom dijelu godine. 
Izvor 4.3.1 Prihodi za posebne namjene
Na ovom izvoru nije bilo ostvarenja jer se nabava nefinancijske imovine planira realizirati u drugom dijelu godine. 


OBRAZLOŽENJE PROGRAMA

[bookmark: _GoBack]Centar kulture Dubrava, sukladno Godišnjem programu rada i razvitka za 2026. godinu te njegovim izmjenama i dopunama, provodi 64 programa, od kojih se mnogi sastoje od više programskih modula, a svi od više programskih jedinica. 54 programa u 6 kulturnih djelatnosti ostvaruje sufinanciranje Grada Zagreba. Od toga 40 programa je u djelatnosti centara za kulturu (Godišnji Rezident Centra kulture Dubrava: umjetnički projekt Melinde Šefčić Dubrava u boji, Pokreti u javnom prostoru, Čarobno dvorište, Alt+D, U kvartu, Koktel 007, Festival božićnih jaslica, Belokranjske pisanice, Advent u Dubravi, Tradicija koja nas spaja, Kazališni fašnik, Petkomedija, Srijedom u kazalište, Glazba u stihovima, Tribine u Kulturnom centru, D Ansambl, Vesnina Dubrava, Dani Dubrave, Dubrava Striborova, Festival Stari plac, Ritam kvarta, Ivanje u Dubravi, Kazalište izvan centra, Dan po dan, Filmski kreativni praktikum, Igraj kolo!, Glazbeni programi za nacionalne manjine, Oprostite, ja se odmaram, Kreativna učionica, Prigodne kreativne radionice, RukoTvornica- radionice tradicijskih umijeća, Mala škola primijenjenih umjetnosti, Mala škola ilustracije i stripa, Umjetničko stvaralaštvo kroz crtanje i slikanje, keramiku i kiparstvo, Klub seniora Dubrava, Intergeneracijski zbor Dubrava, Zona D51a, Mala škola tradicijskih znanja, Hrvatska tradicijska glazba ili cajke, što odabrati?, Sjećanja kvarta), 1 program u glazbenoj djelatnosti (Klasika&Jazz u D51a), 2 programa u filmskoj djelatnosti (Škola crtanog filma Dubrava i KinoKVART), 6 programa kazališne djelatnosti (premijerni naslovi Kazališna predstava za djecu Cirkus sjena (koprodukcija s UO LOFT), Kazališna predstava za djecu Aska i vuk, Reprizni program Dječjeg kazališta Dubrava, Noć kazališta 2026. i Rezidenti Centra kulture Dubrava: rezidencije nezavisne kazališne, plesne i novocirkuske scene), 2 programa kulturno-umjetničkog amaterizma (Simboli identiteta u očuvanim umijećima hrvatske i ukrajinske kulturne baštine, Dramski studio Dječjeg kazališta Dubrava s programom za djecu i mlade u nepovoljnim uvjetima odrastanja), 3 programa likovne djelatnosti (Izložbeni program Galerije Vladimir Filakovac, Izložbeni program Galerije Kontrast i Izložbeni program Fotogalerije Dubrava) i 2 međunarodna projekta (Unisono Zagreb-Celje i Putevima Hrvata: Tradicijski znamen Hrvatica katolkinja iz BIH). Centar provodi i 6 programa financiranih isključivo vlastitim prihodima od obavljanja djelatnosti (Glazbene poduke, Plesni centar-plesni i rekreativni programi za odrasle, Plesni centar-plesni programi za djecu i mlade, Informatički programi, Koprodukcije i projektna partnerstva s Centrom kulture Dubrava, Kazališna predstava za djecu Kamo je nestao rep?, Glazbena igraonica Zvukovrt i Plesnjak utorkom), 1 program sredstvima Ministarstva kulture i medija (Puls prostora) te 1 program koji se financira iz Europskog socijalnog fonda plus u financijskom razdoblju 2021. - 2027.,  kroz natječaj Inkluzivne usluge ustanova u kulturi (Kaleidoskop kulture u meni).
Uz navedene samostalne projekte, dovršena je realizacija partnerskog projekta SO i DO u Dubravi Udruge „Sustav Orkestara Djece i Omladine“.

NAZIV I OPIS PROGRAMA: 

Programi i projekti Programskog odjela
Programski odjel oblikuje i provodi programe neformalnog kulturnog i kreativnog obrazovanja kroz poduke: tečajeve i radionice u području glazbenih, likovnih i primijenjenih, plesnih, filmskih umjetnosti, kulturne baštine i tradicijske kulture, informatike te intersektorske i interdisciplinarne participativne programe s polazištem u području kulture kojima se utječe na poboljšanje kvalitete života polaznika te razvoj publika. Odjel organizira izvedbe koncerata, kazališnih predstava za odrasle i prikazivanje filmova, renomiranih zagrebačkih, hrvatskih i inozemnih autora. Organizira cikluse tribina s kulturnom i širom društveno-socijalnom tematikom. Također, oblikuje i provodi kulturne manifestacije snažnog lokalnog značaja te svojim programima sudjeluje u realizaciji gradskih manifestacija. U 2026. godini Odjel je oblikovao 7 novih programa u područjima umjetničkog stvaralaštva, manifestacija u kulturi, razvoja publike, hrvatske kulturne baštine te 2 međunarodna programa. U sklopu odjela djeluju i tri galerije: Galerija Vladimir Filakovac, Fotogalerija Dubrava i Galerija Kontrast. Galerija Vladimir Filakovac prepoznatljivo je izlagačko mjesto u istočnom djelu gradu Zagreba koje kontinuirano djeluje od 1968. godine i predstavlja središnji izlagački prostor u zagrebačkoj Dubravi. Fotogalerija Dubrava pokrila je veliku prazninu u nepostojanju specijaliziranih izlagačkih prostora u istočnom djelu grada i tako postala prepoznatljivo mjesto za ljubitelje umjetnosti fotografije. Galerija Kontrast postala je prepoznatljivo mjesto izlagačke aktivnosti na području Dubrave koja svojim raznovrsnim izložbenim programom usmjerava pažnju prema autorima koji njeguju tradicionalni pristup figuraciji visokih estetskih normi, kao i vrsnim ilustratorima, ali i svojim inkluzivnim pristupom daje priliku kvalitetnim amaterskim umjetnicima za njihove skupne ili samostalne izložbe.  

Kazališni programi kroz organizacijsku jedinicu Dječje kazalište Dubrava
Dječje kazalište Dubrava producira i izvodi profesionalne kazališne predstave za djecu, uz popratni participativni program i projekte, u vlastitoj kazališnoj dvorani i na gostovanjima diljem zemlje, čime se omogućava dostupnost umjetničkih i kulturnih sadržaja u svim dijelovima Grada te razvija kazališna publika. Dječje kazalište Dubrava organizator je i manifestacije Noć kazališta koja ima nacionalni zahvat, a koordinira i provedbu ove manifestacije pod nazivom European Theatre Night u 6 europskih zemalja. 

ZAKONSKA I DRUGA PODLOGA ZA PROVEDBU PROGRAMA:
Zakon o proračunu, Zakon o ustanovama, Zakon o kulturnim vijećima i financiranju javnih potreba u kulturi, Program razvoja kulture Grada Zagreba 2024.-2030., Statut Centra kulture Dubrava, Program rada i razvitka Centra kulture Dubrava u 2026. godini, Zakon o pravima samostalnih umjetnika i poticanju kulturnog i umjetničkog stvaralaštva, Zakon o autorskom pravu i srodnim pravima, Zakon o kazalištima (za kazališnu djelatnosti Dječjeg kazališta Dubrava). 
CILJEVI PROGRAMA:
Omogućavanje kulturnog i kreativnog obrazovanja stanovnika istočnog dijela Grada; razvoj kreativnih vještina i kulturne i društvene kompetencije polaznika i sudionika; omogućavanje dostupnosti profesionalnog umjetničkog stvaralaštva svih umjetničkih disciplina stanovnicima istočnog dijela Grada; poticanje umjetničke produkcije, povećanje vidljivosti kulture i umjetnosti; razvoj publike kroz participativne kulturno-obrazovne aktivnosti; povezivanje sa srodnim ustanovama i organizacijama iz lokalne sredine, nacionalno i međunarodno, radi razmjene programa, znanja i iskustava; njegovanje tradicijske kulture i narodnih običaja (usmenih, pisanih, likovnih, glazbenih, i glazbeno-scenskih); predstavljanje relevantne likovne produkcije koja prati suvremena likovna stremljenja različitih umjetničkih praksi, kao i talentiranih autora prepoznatljiva rukopisa; razvijanje i poticanje scenskog stvaralaštva kroz stabilan kazališni repertoar koji njeguje sve tri dominantne izvedbene grane: dramski, plesni i glazbeni teatar; razvijanje društvenih i umjetničkih kompetencija kroz uvid u materijalne i infrastrukturne potrebe kulturno-umjetničkih sadržaja, čime se kultura i umjetnost neizravno dekonstruiraju pred najmlađima te ih uče kritičkom i refleksivnom promišljanju kroz upoznavanje s pozadinskim procesima koji prethode prezentaciji (umjetničkih) sadržaja; poticanje zdravog psihofizičkog razvoja djece te približavanje umjetnosti kroz povezivanje s drugim značajnim segmentima dječjeg svakodnevnog života i društvenog okruženja; razvoj publika; utjecaj na razvijanje svijesti o holističkom pristupu kulturi radi produbljivanja odnosa s postojećom i razvoja novih publika; omogućavanje neposrednog sudjelovanja građana u kulturnom životu lokalne zajednice; omogućavanje djeci i mladima s teškoćama u razvoju, kao i drugim pripadnicima ranjivih skupina razvijanje njihovih talenata i ravnopravno sudjelovanje u kulturi i umjetnosti. 
Korisnici: građani svih dobnih skupina, a osobito djeca i mladi te osobe starije životne dobi, primarno istočnog dijela Grada, sekundarno Zagreba te partnerskih mjesta u provedbi programa;  umjetnici i kulturni radnici (lokalni, nacionalni i inozemni), organizacije nezavisne kulturne scene i drugih društvenih djelatnosti, odgojno-obrazovni stručnjaci, šira javnost diljem Republike Hrvatske.

KRATKI OPIS AKTIVNOSTI/PROJEKTA:
Provedba niza višemjesečnih različitih neformalnih obrazovnih programa u kulturi (plesni tečajevi za sve dobne skupine, likovni tečajevi i tečajevi primijenjenih umjetnosti za sve dobne skupine, poduka sviranja instrumenata i pjevanja za sve dobne skupine, tečajevi svladavanja vještina u području filmske umjetnosti i animiranog filma za djecu i mlade, tečajevi kojima se kulturnim modelima i metodama utječe na sveobuhvatni razvoj djeteta i pomaže svladavanje školskih zadataka, tečajevi kojima se njeguju i usvajaju tradicijske i kulturno-obrtničke vještine za odrasle, tečajevi osnova informatike za sve dobne skupine); provedba niza jednokratnih kulturnih i umjetničkih radionica svih umjetničkih disciplina vezanih uz šire kulturne manifestacije, školske praznike ili kojima se obilježavaju značajni datumi u području opće kulture; provedba inkluzivnih kulturnih radionica i programa; organizacija izložbi polaznika tečajeva i radionica u području likovnih i primijenjenih umjetnosti kao i područja kulturnih, starih obrta i/ili vještina; provedba ciklusa tribina kojima se utječe na animaciju posjetitelja za kulturne djelatnosti, stječe kulturna kompetencija ili utječe na razvoj socijalnih vještina, uključujući i onih prema poboljšanju kvalitete života osoba starije životne dobi; provedba interdisciplinarnih književnih programa; provedba istraživačkih i/ili interdisciplinarnih projekata o i u lokalnoj zajednici; organizacija koncerata klasične i jazz glazbe profesionalnih glazbenika, glazbenih sastava i ansambala; djelovanje glazbenog ansambla Centra, organizacija ciklusa koncerata urbane suvremene glazbe, u objektima i na otvorenom; organizacija izvedbi kazališnih predstava profesionalnih nezavisnih kazališta za odrasle; prikazivanje renomiranih dokumentarnih i igranih filmova za odrasle te prikazivanje renomiranih animiranih filmova za djecu; organizacija kulturnih akcija kojima se obilježavaju značajni kulturni i društveni datumi; organizacija značajnih lokalnih kulturnih manifestacija; održavanje različitih tematskih izložbi u tri izložbena prostora, produkcija novih profesionalnih kazališnih predstava za djecu, repertoarno izvođenje kazališnih predstava za djecu, oblikovanje i provedba dramskih radionica i tečajeva, organizacija gostovanja kazališnih predstava za djecu, izvedba drugih kazališnih, glazbeno-scenskih djela i performansa u sklopu projekata i akcija koje imaju participativni karakter (aktivno uključuju sudionike u provedbu); organizacija i provedba manifestacije Noć kazališta, uz međunarodni segment Europske noći kazališta; organizacija i provedba istraživačkih, praktičnih i stručnih aktivnosti rada na razvoju publika; provedba kompleksnog multidisciplinarnog projekta Kaleidoskop kulture u meni s nizom projektnih aktivnosti i rezultata (radionice, predstave, izložbe, koncerti, festival) za ranjive skupine.

POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE AKTIVNOSTI/PROJEKATA:
Broj provedenih tečajeva; satnica provedenih tečajeva; broj provedenih radionica; broj organiziranih izložbi radova polaznika; broj ostvarenih tribina; broj održanih koncerata; broj izvedenih kazališnih predstava; broj prikazanih filmova; ostvarene planirane kulturne manifestacije; broj programskih aktivnosti ostvarenih u okviru kulturnih manifestacija; broj i vrsta programskih aktivnosti ostvarenih u okviru programa u području hrvatske tradicijske kulture od nacionalnog i međunarodnog interesa; broj inozemnih umjetnika uključenih u međunarodne projekte; broj uključenih zagrebačkih i/ili nacionalnih umjetnika i/ili organizacija; ponude suradničkih organizacija i/ili umjetnika; ponude za nabavu robe ili usluga; broj polaznika tečajeva i radionica; broj prodanih ulaznica; broj posjetitelja, broj i vrsta tiskanog materijala za potrebe programskih aktivnosti., broj digitalnih publikacija, broj i vrsta ugovora s vanjskim suradnicima, broj realiziranih izložbi, broj otisnutih plakata i kataloga za izložbe, broj i iznos honorara za umjetnike, uključujući i grafički dizajn, broj i vrsta potrebnog materijala za realizaciju izložbi, broj planiranih novih profesionalnih kazališnih naslova za djecu; broj umjetničkih ostvarenja u drugim područjima, broj koprodukcija, broj repriznih izvedbi profesionalnih kazališnih predstava za djecu; broj uključene djece i mladih teškoćama u razvoju u programe Dramskog studija; održana manifestacija Noć kazališta 2026, broj uključenih mjesta u Republici Hrvatskoj, broj uključenih javnih i nezavisnih kazališta i drugih ustanova i organizacija; broj izvedbi kazališnih predstava Dječjeg kazališta Dubrava izvan kazališne dvorane te izvan Grada Zagreba, s uključenim participativnim aktivnostima za sudionike; broj i vrsta tiskanog materijala za potrebe programskih aktivnosti; provedene u 2026. godini planirane projektne aktivnosti projekta Kaleidoskop kulture u meni, broj i vrsta aktivnosti, broj sudionika, broj odobrenih Zahtjeva za nadoknadom sredstava.

POKAZATELJI REZULTATA AKTIVNOSTI/PROJEKATA:
Provedeni su svi u ovom dijelu godine planirani projekti i projektne aktivnosti. U cijelosti su ostvareni projekti s predviđenim rezultatima i pokazateljima: Kazališna predstava za djecu Kamo je nestao rep?, Ivanje u Dubravi, Dubrava Striborova, Dani Dubrave, Kazališni fašnik, Belokranjske pisanice, Alt+D i Godišnji Rezident Centra kulture Dubrava: umjetnički projekt Melinde Šefčić: Dubrava u boji. Sljedeći projekti nisu započeli provedbu jer je realizacija planirana u drugom dijelu godine: Noć kazališta 2026., Glazbena igraonica Zvukovrt, UNISONO / ZAGREB CELJE, Sjećanja kvarta, Intergeneracijski zbor Dubrava, Ritam kvarta, Advent u Dubravi, Pokreti u javnom prostoru i Puls prostora (Kratki spoj). Svi ostali programi započeli su provedbu i ostvarili planirane pokazatelje za razdoblje siječanj-lipanj 2026. godine te se nastavljaju provoditi.
Ukupno je u izvještajnom razdoblju programe Centra kulture Dubrava posjetio 28.551 posjetitelj.

